Ixef amezwaru : Kra n tmiḍranin n tiγunba “Rebbi irad tuzzma tekfa” n useggas n 1985. Am akken yecna ɣef beṭṭu deg tezlit “Cfu d kem” id-neddem seg uḍebsi ”I ẓureɣ deg yiderwicen” id-yessufeɣ deg useggas n 1999, anda idyemmeslay ɣef lefraq-is netta d tin iḥemmel ɣef ssebba n lehdur n yimdanen. Yewwi-d daɣen ɣef temsalt n yinig d lɣerba deg tezlit i wumi yefka isem “Inig n tmara” id-yeddan deg uḍebsi “D aderwic” n useggas n 2003, anda id-yecna ɣef lɣerba i iḥuzan akk imdanen a labeɛda ilemeẓyen i yebɣan ad selken iqerray-nsen, ad rewlen si leɣben d lbaṭel akked d tmuḥqqranit i ttidiren deg tmurt-nsen. Ad d-naf asentel-agi, yuɣal-d deg ddeq-s n tezlatin n unaẓur-agi.